AIŠKINAMASIS RAŠTAS

Dėl Molėtų rajono savivaldybės asmens su negalia gerovės tarybos įsteigimo ir jos veiklos nuostatų patvirtinimo

1. Parengto tarybos sprendimo projekto tikslai ir uždaviniai:

Sprendimo projekto tikslas – įsteigti Molėtų rajono savivaldybės asmens su negalia gerovės tarybą ir patvirtinti jos veiklos nuostatus.

Molėtų rajono savivaldybės asmens su negalia gerovės tarybą tarybos tikslas - nagrinėti asmens su negalia socialinės integracijos klausimus bendradarbiaujant su Molėtų rajono savivaldybės, valstybės įstaigomis ir institucijomis, nevyriausybinėmis organizacijomis, gerinti įstaigų ir institucijų, nevyriausybinių organizacijų bendravimą ir bendradarbiavimą veikiant asmens su negalia socialinės integracijos srityje, stebėti ir analizuoti teisės aktų nuostatų įgyvendinimą asmenų su negalia teisių apsaugos srityje, teikti siūlymus dėl asmens su negalia teisių apsaugos politikos įgyvendinimo savivaldybėje.

1. Siūlomos teisinio reguliavimo nuostatos:

Šiuo sprendimu bus įsteigta Molėtų rajono savivaldybės asmens su negalia gerovės taryba bei patvirtinti jos veiklos nuostatai, bus reglamentuota Molėtų rajono savivaldybės asmens su negalia gerovės tarybos sudarymo tvarka, tikslas, funkcijos, teisės ir pareigos, tarybos darbo organizavimo tvarka.

1. Laukiami rezultatai:

Priėmus sprendimą bus įsteigta Molėtų rajono savivaldybės asmens su negalia gerovės taryba ir patvirtinti šios tarybos veiklos nuostatai, kurių pagrindu bus sudaroma taryba bei organizuojama jos veikla.

1. Lėšų poreikis ir jų šaltiniai:

Lėšų poreikio nėra

1. Kiti sprendimui priimti reikalingi pagrindimai, skaičiavimai ar paaiškinimai:

Nėra.